OpenLLM-France/wikimedia huggingface dataset:
# Shreve

Shreve és una població dels Estats Units a l'estat d'Ohio. Segons el cens del 2000 tenia 1.582 habitants.

## Demografia

Segons el cens del 2000, Shreve tenia 1.582 habitants, 650 habitatges, i 427 famílies. La densitat de població era de 718,6 habitants per km².
Dels 650 habitatges en un 36,9% hi vivien nens de menys de 18 anys, en un 50% hi vivien parelles casades, en un 12,6% dones solteres, i en un 34,2% no eren unitats familiars. En el 31,5% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,08.
Per edats la població es repartia de la següent manera: un 29,9% tenia menys de 18 anys, un 7,8% entre 18 i 24, un 30% entre 25 i 44, un 18,5% de 45 a 60 i un 13,8% 65 anys o més.
L'edat mediana era de 35 anys. Per cada 100 dones de 18 o més anys hi havia 84,2 homes.
La renda mediana per habitatge era de 32.708 $ i la renda mediana per família de 39.405 $. Els homes tenien una renda mediana de 30.320 $ mentre que les dones 21.384 $. La renda per capita de la població era de 15.049 $. Aproximadament el 8,6% de les famílies i el 10,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shreve». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Shreve». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Notropis calabazas

Notropis calabazas és una espècie de peix cipriniforme de la família dels ciprínids.

## Morfologia

Els mascles poden assolir els 2,7 cm de longitud total.

## Distribució geogràfica

Es troba al riu Panuco (Mèxic central).

## Referències

* ↑ Rafinesque C. S. 1818. Description of two new genera of North American fishes, Opsanus, and Notropis. Am. Monthly Mag. Crit. Rev. v. 2 (3) (gener del 1818). 203-204.
* ↑ BioLib (anglès)
* 1 2 FishBase (anglès)
* ↑ Lyons, J. i N. Mercado-Silva, 2004. Notropis calabazas (Teleostei: Cyprinidae): New species from the Rio Pánuco Basin of Central México. Copeia 4: 868-875.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Santa Seclina

Santa Seclina és una església aïllada situada en un vessant del Puig Ventós que dona nom a una entitat de població del municipi de Caldes de Malavella (Selva). L'edifici religiós és una obra inclosa en l'Inventari del Patrimoni Arquitectònic de Catalunya.

## Descripció de l'edifici

És un edifici de nau única rectangular i d'absis semicircular. Adossada hi ha una casa de la rectoria amb dos torratges de defensa, amb un cupulí cònic i a baix una trompa. A la part dreta hi ha un cementiri. A la part lateral esquerra, hi ha un campanar de dimensions desproporcionades en relació a l'església, de base quadrada tot i que a la meitat aproximadament pren una forma octogonal, amb quatre obertures d'arc de mig punt i, cobert per una petita cúpula amb balaustrada de pedra artificial i un parallamps. Hi ha dos petits adossaments que a l'interior es converteixen en capelles. Té la façana amb decoració d'estil barroc i neoclàssic. Portalada en arc pla amb dintells i brancals de pedra. La porta està flanquejada per dues pilastres de pedra artificial a cada banda, a dalt, una cornisa motllurada separa les pilastres d'un frontó triangular. Sobre la porta una fornícula amb ceràmica i un petit rossetó motllurat. Una part de l'església està voltada per un tancat de pedra en paredat rústic bastant antic. El conjunt està en estat d'abandó, molt malmès.

## Història

Hi ha referències de l'església com a parròquia rural des del segle xiii. Segurament a aquesta època pertanyen part del mur de la nau i l'absis. Al llarg dels segles xviii i xix es va reformar i es construïren el campanar, la portalada i segurament les capelles interiors.
El trobador català Cerverí de Girona esmenta l'indret en la seva pastorel·la del segle xiii "Entre Caldes e Penedes".

## Vora camins rals

Santa Seclina es troba en l'indret on el camí ral de Palamós a Vidreres i Barcelona es separava del camí ral que unia Girona i Llagostera amb Tossa. També és lloc de pas de l'itinerari que segueix el Camí del Pelegrí de Tossa al seu pelegrinatge anual cap a Santa Coloma de Farners.

## Referències

* 1 2 3 4 «Santa Seclina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
* ↑ «pàgina de Cerverí de Girona al portal Corpus de Troubadours de l'Institut d'Estudis Catalans».
* ↑ Cinquanta-cinc llegües de passos oblidats i xarrabascos. ISBN 978-84-937790-7-8.
# Passeig del Born (Palma)

El Passeig del Born és un carrer del centre de Palma, que enllaça la plaça de les Tortugues (o plaça Joan Carles I) amb la Plaça de la Reina. Està situat a l'antic llit del Torrent de la Riera, que abans passava pel centre de la ciutat.
Consta d'un passeig de vianants per al trànsit rodat a banda i banda del passeig. Actualment, però, un d'ells no s'usa per a aquest fi i també és zona de vianants.
En aquest passeig, s'hi pot trobar l'antic cinema Born, actualment reconvertit en grans magatzems en espai d'exposicions.
# Mastúsia

El Cap Mastúsia (grec antic: Μαστουσία ἄκρα, llatí: Mastusia; en italià, Capo Greco; en anglès, Cape Helles) era el nom clàssic d'un promontori situat a l'extrem sud del Quersonès Traci, davant Sigèon. Una mica a l'est hi havia la ciutat d'Eleünt, segons les descripcions de Claudi Ptolemeu, Plini el Vell i Pomponi Mela. Aquest nom el portava també una muntanya de Jònia al peu de la qual hi havia la ciutat d'Esmirna.

## Referències

* ↑ Smith, William (ed.). «Mastusia». Dictionary of Greek and Roman Geography (1854). [Consulta: 22 abril 2021].
# Shrek, feliços per sempre...

Shrek, feliços per sempre..., coneguda també com a Shrek: El capítol final (títol original en anglès Shrek Forever After o Shrek. The Final Chapter), és la quarta entrega de les sèries d'aventures de Shrek. Dirigida el 2010 per Mike Mitchell, la pel·lícula -igual que les tres primeres- està basada principalment en els contes de fades populars.
Tots els membres principals del repartiment conservaran els seus rols i John Lithgow tornarà a donar veu a Lord Farquaad. L'argument va ser anunciat el 23 de febrer del 2009.

## Argument

Shrek està atabalat per les seves responsabilitats familiars i enyora els dies on vivia sol i era temut; per això signa un contracte màgic amb en Tracatrec per obtenir un dia del passat, però a canvi li ha de donar un dia, el qual és escollit pel petit mag: el dia en què va néixer. Així doncs, es mostra com hauria passat tot si en Shrek no hagués existit: la Fiona no hauria estat rescatada i hauria acabat de reina d'una banda d'ogres, i en Tracatrec hauria sigut el tirà del regne de Molt Llunyà, esclavitzant els seus habitants. Horroritzat, en Shrek ha d'aconseguir un petó d'amor en aquest món alternatiu per desfer l'encanteri i tornar a la seva vida habitual, que s'adona que és la millor que pot tenir.
Shrek i l'Ase viatgen a la recerca de Fiona, que no els reconeix i lidera un grup de bandits. Desenganyada de l'amor, intenta vèncer en Tracatrec per la força i no fa cas dels intents de l'ogre per conquerir-la. Quan està a punt d'acabar el dia, després de diverses aventures, es fan un petó i tot torna a la normalitat.

## Repartiment original

* Mike Myers: Shrek
* Eddie Murphy: Ruc
* Cameron Diaz: Princess Fiona
* Antonio Banderas: Puss in Boots
* Walt Dohrn: Rumpelstiltskin
* Conrad Vernon: Gingy (Gingerbread Man)
* Aron Warner: Wolf
* Christopher Knights: Three Blind Mice
* Cody Cameron: Three Little Pigs
* Jon Hamm: Brogan the Ogre
* Craig Robinson: Cookie the Ogre
* Jane Lynch: Gretched the Ogre
* Julie Andrews: Queen Lillian
* John Cleese: King Harold

## Referències

* ↑ «Títol en català de la pel·lícula, a Ésadir». Arxivat de l'original el 2012-03-29. [Consulta: 8 novembre 2010].
* ↑ «Mike Mitchell dirigirà Shrek 4». ComingSoon.net, 07-05-2007. Arxivat 2008-09-13 a Wayback Machine.
* ↑ Mike Sampson «"Shrek 4" al 2010». JoBlo.com, 02-08-2007.
* ↑ «Is This How 'Shrek Goes Fourth'?». Arxivat de l'original el 2015-10-25. [Consulta: 15 setembre 2009].

## Enllaços externs

* Lloc web oficial
# Notropis braytoni

Notropis braytoni és una espècie de peix cipriniforme de la família dels ciprínids.

## Morfologia

Els mascles poden assolir els 6,9 cm de longitud total.

## Distribució geogràfica

Es troba als Estats Units i Mèxic.

## Referències

* 1 2 «Notropis braytoni» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sant Coat de Rasés

Sant Coat de Rasés (en francès Saint-Couat-du-Razès) és un municipi del departament de l'Aude, a la regió d'Occitània.
# Osteochilus microcephalus

Osteochilus microcephalus és una espècie de peix cipriniforme de la família dels ciprínids.

## Morfologia

Els mascles poden assolir els 24 cm de longitud total.

## Distribució geogràfica

Es troba des de Tailàndia fins al Vietnam i Indonèsia.

## Referències

* 1 2 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Lao. Lao Community Fisheries and Dolphin Protection Project. Ministry of Agriculture and Forestry, Lao PDR.161 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Marques de comptatge

Les marques de comptatge, marques de recompte o marques de comptar són un sistema numeral unari. Permet actualitzar el que s'ha escrit sense esborrar o descartar res escrit anteriorment. No obstant això, a causa de la longitud dels nombres grans, les marques de recompte no són gaire utilitzades per text estàtic.
* Marques utilitzades a Europa, Zimbabwe, Austràlia i a Amèrica del Nord
* Marques utilitzades a la República Popular de la Xina, Japó i Corea
* Marques utilitzades a l'Argentina, Brasil i Xile,més sovint en el joc de cartes
# Masud

Masud o Massud és el nom dels següents personatges:
* Massud I ibn Mahmud, sultà gaznèvida
* Massud (II) ibn Mawdud, sultà gaznèvida
* Massud III Ala al-Dawla, sultà gaznèvida
* Massud ibn Muhàmmad, sultà seljúcida
* Masud Barzani, president del Kurdistan
* Masud Shah Djalal al-Din, emir indjúida de Fars
* Masud Khan Ghuri, sultà de Malwa (1436)
* Izz-ad-Din Massud, diversos personatges
* Fakhr al-Din Masud, príncep gúrida de la família shansabànida del Ghur
* Al-Massud Yússuf, company del Profeta
* Ahmad Shah Massud, contrarevolucionari afganès d'ètnia tadjik
# Neopalpa neonata

Neopalpa neonata és una espècie de lepidòpter ditrisi de la família dels gelèquids (Gelechiidae). Es troba a Amèrica del Nord, on s'ha registrat a Califòrnia i el nord de Mèxic.

## Referències

* ↑ Nazari, Vazrick «Review of Neopalpa Povolný, 1998 with description of a new species from California and Baja California, Mexico (Lepidoptera, Gelechiidae)» (en anglès). ZooKeys, 646, 2017, pàg. 79. DOI: 10.3897/zookeys.646.11411 [Consulta: 20 gener 2017].
# Sant Martí de la Riba (Elna)

Sant Martí de la Riba fou l'església del poble desaparegut rossellonès del mateix nom, en alguns documents també anomenat Terrats del terme comunal d'Elna, a la Catalunya Nord.
Està documentada l'any 981 (Sanctus Martinus), el 1029 (S. Martino sive in villa Terrad), i el 1101 (ecclesia S. Martini de Ripa). Les seves terres corresponien aproximadament a les de l'actual Mas de Lazerme. Depenia del capítol de canonges de la catedral d'Elna.

## Bibliografia

* Ponsich, Pere. «Esglésies del Rosselló anteriors al 1300: Elna». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.
# María Jesús Bonilla Domínguez

María Jesús Bonilla Domínguez (Madrid, 28 de juliol de 1964) és una política espanyola, diputada pel Partit Popular al Congrés durant la IX, X, XI i XII legislatures.

## Biografia

Llicenciada en Dret per la Universitat Autònoma de Madrid, és advocada de professió. En l'àmbit polític, va ser regidora a l'Ajuntament de Tarancón i alcaldessa d'aquesta mateixa localitat entre 2011 i 2015. També va ser diputada en les Corts de Castella-la Manxa, on va ser secretària general del Grup Popular, i senadora en la VII Legislatura (2000-2003). En 2008 va ser triada diputada per Conca al Congrés, sent reelegida en 2011, 2015 i 2016.

## Referències

* ↑ «Mª Jesús Bonilla». [Consulta: 5 setembre 2017]. Arxivat 2017-09-05 a Wayback Machine. «Còpia arxivada». Arxivat de l'original el 2017-09-05. [Consulta: 6 setembre 2017].
* 1 2 Congreso de los Diputados. «Bonilla Domínguez, María Jesús». [Consulta: 5 setembre 2017].
* ↑ Grupo Popular. «Bonilla Domínguez, María Jesús». [Consulta: 5 setembre 2017].
* ↑ Senado de España. «Bonilla Domínguez, María Jesús». [Consulta: 5 setembre 2017].
* ↑ PP de Cuenca. «María Jesús Bonilla, número uno al Congreso de los Diputados por el Partido Popular de Cuenca», 18-01-2008. [Consulta: 5 setembre 2017].
# Mas de Mata

El Mas de Mata és una masia de Reus (Baix Camp) situada a la partida de Blancafort, a l'oest de la carretera de Cambrils i al sud del camí que condueix al Mas de Becedes, que li queda a l'oest.

## Descripció

El mas és una construcció de planta rectangular i volum senzill, amb tres plantes d'alçada i un cos annexat a la façana posterior, d'una planta. La coberta és amb teulat a dues aigües, amagat per una barana d'obra o acroteri, guarnida amb balustres. Les façanes, i sobretot la principal, obeeixen a l'ordenació de buits i plens originada per un eix de simetria central. La tipologia de maset presenta la majoria d'elements típics d'aquests tipus de construccions de caràcter marcadament urbà, i denoten una posició social acomodada.
Hi ha una bassa circular. L'estat de la bassa i el mas és bo. Ja no existeixen la casa dels masovers, un corral a uns laterals i una font, que se situava en una placeta al davant de la casa.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 339. ISBN 8486387655.
* ↑ Pla especial urbanístic: catàleg de masos en sòl no urbanitzable, Reus. Reus: l'Ajuntament, 2004, p. 211-212.
# Premis Literaris de Mèrida

Els Premis Literaris de Mèrida són premis atorgat per l'Ajuntament de Mèrida a través de la Delegació de la Biblioteca Municipal i estan formats per les categories de Novel·la i de Poesia. Es van fundar a principis dels anys 90. Originiariamente els Premis Literaris de Mèrida només constaven de la categoria de Poesia. Fins a l'any 2000 ambdues categories es convocaven cada dos anys. A partir d'aquesta edició, la convocatòria és anual. Tots dos premis porten aparellats en l'actualitat la publicació (tiratge d'1.500 exemplars, editorial DVD) i una dotació econòmica (18.000 € per al premi de novel·la i 9.000 € pel de poesia), així com estatuillas commemoratives del guardó. El Jurado està compost per un comitè de lectura integrat per personalitats literàries de reconegut crèdit. Poden participar tots els autors que ho desitgin, sense importar nacionalitat, amb obres originals i inèdites escrites en castellà.
Novel·les guanyadores i Autors premiats en el Certamen de Novel·la Juan Pablo Forner :
| Any | Obra | Autor |
| 2011 | Món Salvatge | Virgínia C. Aguilera |
| 2010 | Desert | Desert |
| 2009 | Desert | Desert |
| 2008 | Els últims dies de Michi Panero | Miguel Barrero |
| 2007 | Els que esperen | Miguel Torres López de Uralde |
| 2006 | L'ànima de la papallona | Queta García |
| 2005 | El jugador de boles inquietants | Julián Miranda |
| 2004 | L'ham de Bagdag | José Javier Muñoz |
| 2003 | Les nits del Cafè Burero | Francisco Hidalgo Aznar |
| 2002 | Tres cadires de anea | Maribel Álvarez |
| 2001 | Desert | Desert |
| 2000 | Morir a Troia | Angela Reyes |
| 1998 | Al final de la mirada | Alfonso Fernández Burgos |
| 1996 | La càmera de les meravelles | Luis Mª Carrero |
| 1994 | La derrota dels fabulistas | José Antonio Remírez Lozano |
Novel·les guanyadores i Autors premiats Certamen de Poesia :
| Any | Obra | autor |
| 2011 | De l'amor caigut | Manuel L'Espasa |
| 2010 | Domèstica | Julio Rodríguez |
| 2009 | L'au Fènix només caga canyella | Ángel Cerviño |
| 2008 | Rengo Wrongo | Jorge Reichmann |
| 2007 | Diari de la Llum | Miguel Ángel Curie |
| 2006 | Corambo | José Antonio Ramírez Lozano |
| 2005 | El gat només volia a Harry | Luis Felipe Comandador |
| 2004 | “Travessia Encesa” | José María Gómez Valero |
| 2003 |
| 2002 | El llarg caminar tan breu | Daniel Casado |
| 2001 | Laberint d'aigua | Laura Olalla |
| 2000 |
| 1998 | Moyra treu el cap al mar | Carmen Rubio López |
| 1996 | Estació del Silenci | Diego Fernández Insulsa |
| 1994 | Impura Claredat | María José Flores |
| 1992 |
| 1990 |

## Referències

* ↑ Biblioteca
* ↑ Premio
# Seventh Heaven

Seventh Heaven és una pel·lícula estatunidenca de Henry King estrenada el 1937.
És un remake parlat del clàssic mut de Frank Borzage. En aquesta versió Simone Simon i James Stewart reprenen els papers de Janet Gaynor i Charles Farrell. Ambdues versions són tretes de l'obra Seventh Heaven d'Austin Strong.

## Argument

Un escura-xemeneies s'enamora d'una orfe, que va créixer als carrers de París. La Primera Guerra Mundial de 1914 a 1918 els separa i ell tornarà del front cec. La nena estarà al seu costat amb amor.

## Producció

Tyrone Power originalment va ser seleccionat per fer el paper de Chico, però estava en el repartiment de Love Is News i va ser reemplaçat a causa de conflictes de planificació Don Ameche es va retirar del paper del Pare Chevillon pel mateix motiu. John Carradine el va reemplaçar breument, fins que Jean Hersholt va ser contractada.

## Repartiment

* Simone Simon: Diane
* James Stewart: Chico
* Jean Hersholt: Pare Chevillon
* Gregory Ratoff: Boul
* Gale Sondergaard: Nana, la germana de Diane
* J. Edward Bromberg: Aristide l'astròleg
* John Qualen: el que treballa a les clavegueres
* Victor Kilian: Gobin
* Thomas Beck: Brissac
* Sig Ruman: Durand
* Mady Christians: Marie
* Rollo Lloyd: Mateot (als crèdits, Matoot)
* Rafaela Ottiano: Madame Frisson
* Georges Renavent: Sergent
* Edward Keane: el gendarme
I, entre els actors que no surten als crèdits:
* Frank Puglia: un empleat de correus
* Henry Armetta: paper indeterminat

## Referències

* ↑ «Seventh heaven». The New York Times.
* 1 2 3 «Notes for Seventh Heaven (1937)». Turner Classic Movies.
# Oleg Ivanov

Oleg Ivanov (en rus: Оле́г Алекса́ндрович Ивано́в; Moscou, Unió Soviètica, 4 d'agost de 1986) és un futbolista rus. Juga de migcampista i el seu equip actual és el FC Terek Grozny.

## Biografia

Ivanov va començar la seva carrera futbolística en les categories inferiors del Spartak de Moscou. El 24 de febrer de 2004 va debutar amb el primer equip. Va ser en l'últim minut d'un partit de la Copa de la UEFA contra el RCD Mallorca. Davant la falta d'oportunitats Ivanov se'n va anar al FK Jimki l'any següent.
El 2006 va fitxar pel FC Kubán Krasnodar. En la seva primera temporada va ajudar al seu club a ascendir a la Lliga Premier de Rússia. L'any següent va marcar quatre gols a la lliga, que finalment no van servir de molt, ja que el Kuban Krasnodar no va poder mantenir la categoria.
El 2008 va fitxar pel seu actual club, el PFC Krylia Sovetov Samara. Va debutar a la lliga amb aquest equip el 22 de març.

## Internacional

Encara no ha debutat amb la Selecció de futbol de Rússia.
Va ser convocat a última hora per participar en l'Eurocopa d'Àustria i Suïssa de 2008 a causa de la lesió del seu compatriota Pavel Pogrebnyak, però finalment no va arribar a jugar cap partit en aquest torneig.

## Clubs

| Club | País | Any |
| FC Spartak Moscou | Rússia | 2004 |
| FK Jimki | Rússia | 2005 |
| FC Kubán Krasnodar | Rússia | 2006-2008 |
| PFC Krylia Sovetov Samara | Rússia | 2008-2010 |
| FC Rostov | Rússia | 2011 |
| FC Terek Grozny | Rússia | 2011- |

## Referències

* ↑ El Real Mallorca va deixar sentenciada la seva eliminatòria davant el Spartak de Moscou
* ↑ Oleg Ivanov substitueix a Pogrebnyak en la selecció russa

## Enllaços externs

* Fitxa (UEFA) del jugador en l'Eurocopa 2008